CELEX: 32013D0282
Language: fi
Date: 2013-06-11 00:00:00
Title: 2013/282/EU: Komission täytäntöönpanopäätös, annettu 11 päivänä kesäkuuta 2013 , päätöksen 2006/784/EY muuttamisesta sianruhojen luokitukseen Ranskassa hyväksytyssä menetelmässä käytettävän kaavan osalta (tiedoksiannettu numerolla C(2013) 3437)

13.6.2013   
            
            
               FI
            
            
               Euroopan unionin virallinen lehti
            
            
               L 161/10
            
         KOMISSION TÄYTÄNTÖÖNPANOPÄÄTÖS,
   annettu 11 päivänä kesäkuuta 2013,
   päätöksen 2006/784/EY muuttamisesta sianruhojen luokitukseen Ranskassa hyväksytyssä menetelmässä käytettävän kaavan osalta
   (tiedoksiannettu numerolla C(2013) 3437)
   (Ainoastaan ranskankielinen teksti on todistusvoimainen)
   (2013/282/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Ranskassa käytettävien sianruhojen luokitusmenetelmien hyväksymisestä 14 päivänä marraskuuta 2006 tehdyssä komission päätöksessä 2006/784/EY (2) säädettiin seitsemän menetelmän käytön hyväksymisestä sianruhojen luokittelemiseksi.
            
         
               (2)
            
            
               Ranska on pyytänyt komissiota sallimaan CSB Image-Meater -menetelmässä sianruhojen luokitukseen sen alueella käytetyn kaavan korvaamisen, koska nykyinen luokitusmenetelmä vaati teknisiä mukautuksia. Ranska on esittänyt naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä 10 päivänä joulukuuta 2008 annetun komission asetuksen (EY) N:o 1249/2008 (3) 23 artiklan 4 kohdassa säädetyssä pöytäkirjassa yksityiskohtaisen kuvauksen leikkelykokeesta sekä ilmoittanut periaatteet, joihin uusi kaava perustuu, leikkuukokeen tulokset ja vähärasvaisen lihan osuuden määrittämisessä käytetyn yhtälön.
            
         
               (3)
            
            
               Pyyntöä arvioitaessa todettiin, että tarvittavat edellytykset uuden kaavan hyväksymiseksi täyttyvät. Sen vuoksi kyseisen kaavan käyttö Ranskassa olisi sallittava.
            
         
               (4)
            
            
               Sen vuoksi päätöstä 2006/784/EY olisi muutettava.
            
         
               (5)
            
            
               Laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
            
         
               (6)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2006/784/EY liite tämän päätöksen liitteen mukaisesti.
   2 artikla
   Tämä päätös on osoitettu Ranskan tasavallalle.
   
      Tehty Brysselissä 11 päivänä kesäkuuta 2013.
      
         
            Komission puolesta
         
         Dacian CIOLOȘ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 318, 17.11.2006, s. 27.
   
      (3)  EUVL L 337, 16.12.2008, s. 3.
   
      LIITE
      Korvataan päätöksen 2006/784/EY liitteessä olevan 6 osan (CSB Image-Meater) 2 ja 3 kohta seuraavasti:
      
         
                     ”2.
                  
                  
                     CSB Image-Meater -laitteeseen kuuluu erityisesti videokamera, mikrotietokone, jossa on kuva-analyysikortti, näyttöruutu, tulostin, ohjausmekanismi, mittausmekanismi ja liitännät. Kaikki Image-Meater-laitteen 4 muuttujaa mitataan keskiviivasta; keskusyksikkö muuttaa mitatut arvot arvioksi vähärasvaisen lihan prosenttiosuudesta.
                  
               
                     3.
                  
                  
                     Ruhon vähärasvaisen lihan osuus lasketaan seuraavalla kaavalla:
                     
                        
                     jossa
                     
                                 Ŷ =
                              
                              
                                 vähärasvaisen lihan arvioitu prosenttiosuus ruhossa,
                              
                           
                                 G3 –
                              
                              
                                 vähimmäissilavakerros (kamara mukaan luettuna) keskimmäisen pakaralihaksen (gluteus medius) kohdalla (millimetreinä),
                              
                           
                                 G4 –
                              
                              
                                 silavan keskipaksuus (kamara mukaan luettuna) neljän lannenikaman (Va, Vb, Vc, Vd) kohdalla (millimetreinä),
                              
                           
                                 M3 –
                              
                              
                                 lihaksen vähimmäispaksuus keskimmäisen pakaralihaksen (gluteus medius) sisäreunan ja selkäydinkanavan selänpuolisen osan välillä (millimetreinä),
                              
                           
                                 M4 –
                              
                              
                                 lihaksen keskipaksuus neljän lannenikaman (Va, Vb, Vc, Vd) kohdalla (millimetreinä).
                              
                           Tätä kaavaa sovelletaan 45–125 kilogramman painoisiin ruhoihin.”